Rikunarita-ORG/Wikinium huggingface dataset:
# ഫുക്കുഷിമ ആണവ അപകടങ്ങൾ

**ഇംഗ്ലീഷ് വിലാസം**
പ്രദർശിപ്പിക്കുക

ഫുക്കുഷിമ ആണവ അപകടങ്ങൾ| യൂണിറ്റ് 1-ൽ ഹൈഡ്രജൻ സ്ഫോടനം |
| ദിവസം | March 11, 2011 (2011-03-11) |
| സമയം | 14:46 JST (UTC+9) |
| സ്ഥലം | ഓക്കുമ ഫുക്കുഷിമ, ജപ്പാൻ |
| ഫലം | ലെവൽ 4 (accident with local consequences) on the International Nuclear Event Scale |
| രേഖപ്പെടുത്തിയ പരിക്കുകൾ | 4 (ശാരീരികം), 3 (radiation exposure) |
| Reported death(s) | 0 |
| [[Image:|250px|alt=|ജപ്പാനിലെ ആണവവൈദ്യുതിനിലയങ്ങൾ]] |

2011 മാർച്ച് 11-ലെ സെന്ദായ് ഭൂചലത്തെയും സുനാമിയെയും തുടർന്ന് ഫുക്കുഷിമ ആണവവൈദ്യുതനിലയങ്ങളിൽ ഉണ്ടായ സംഭവങ്ങളുടെ നിരയെയാണ് **ഫുക്കുഷിമ ആണവ അപകടങ്ങൾ** എന്നു പറയുന്നത്. മാർച്ച് 13-ലെ കണക്കുപ്രകാരം സമാനമായ സംഭവങ്ങൾ 11.5 കിലോമീറ്റർ തെക്കുള്ള ഫുക്കുഷിമ-2 ലും ഒനഗാവാ ആണവ വൈദ്യുതനിലയത്തിലും നടക്കുന്നുണ്ട്.

ഫുക്കുഷിമ ഒന്നിലെ ഒന്നാം നമ്പർ റിയാക്ടറാണ് ആദ്യം പൊട്ടിത്തെറിച്ചത്. സുനാമി മൂലം റിയാക്ടർ തണുപ്പിക്കുന്ന പമ്പുകൾ വൈദ്യുതി ലഭിക്കാതെ പ്രവർത്തന രഹിതമായതിനെ തുടർന്ന് റിയാക്ടർ കോർ തണുപ്പിക്കാനുള്ള സംവിധാനം തകരാറിലാവുകയും റിയാക്ടറിനകത്തെ മർദ്ദം ക്രമാതീതമായി വർദ്ധിച്ച് സ്ഫോടനം സംഭവിക്കുകയുമായിരുന്നു. ആണവ നിലയത്തിലെ ഇന്ധനത്തിന്റെ താപനില നിയന്ത്രണ വിധേയമായി നിർത്താൻ ഇന്ധന ദണ്ഡുകൾ വെള്ളം ഉപയോഗിച്ച് തണുപ്പിക്കുകയാണ് ചെയ്യുന്നത്. ഈ വെള്ളം റിയാക്ടറിൽ നിന്നും പുറത്തു വരുന്നത് നീരാവിയായിട്ടായതിനാൽ ഇത് വീണ്ടും ഉപയോഗിക്കാനാവില്ല. റിയാക്ടർ തണുപ്പിക്കാനായി തുടർച്ചയായി പുതിയ വെള്ളം പമ്പ് ചെയ്തു കൊണ്ടേയിരിക്കണം. സുനാമിയിൽ പ്രവർത്തന രഹിതമായ വൈദ്യുതി ബന്ധവും പമ്പിംഗ് സംവിധാനവും, തണുപ്പിക്കാനുള്ള സംവിധാനത്തെ തകരാറിലാക്കി. ഇന്ധന ദണ്ഡുകൾ തണുപ്പിക്കാനുള്ള വെള്ളം പമ്പ് ചെയ്യാൻ കഴിയാതെ വന്നതോടെ ജലനിരപ്പ്‌ കുറയുകയും താപനില ഉയർന്ന് ഇന്ധനദണ്ഡുകൾക്ക് കവചമായ സിർക്കോണിയം ട്യൂബുകൾ ഉരുകി ജലവുമായി പ്രതിപ്രവർത്തിച്ച് ഹൈഡ്രജൻ വാതകം ഉയർന്ന തോതിൽ ശേഖരിക്കപ്പെടുകയും മർദ്ദം താങ്ങാനാവാതെ വൻസ്ഫോടനം നടക്കുകയും ചെയ്തു. ഇതിനെത്തുടർന്ന് ആണവകിരണങ്ങൾ ഉയർന്ന തോതിൽ അന്തരീക്ഷത്തിലേക്ക് പടർന്നു. 200 കിലോമീറ്റർ അകലെയുള്ള ടോക്കിയോയിൽ പോലും ജലത്തിൽ കൂടിയ അളവിൽ വികിരണം കണ്ടെത്തി.

ഫുക്കുഷിമ രണ്ടിൽ നാല് റിയാക്ടറുകൾ ആണുള്ളത്. അൽപ്പം വടക്കായി വേറെയും മൂന്നു റിയാക്ടറുകൾ ഉണ്ട്.

2011 മാർച്ച് 11-ന് ജാപ്പനീസ് ഗവണ്മെന്റ് ഒരു "ആണവോർജ്ജ അടിയന്തരാവസ്ഥ പ്രഖ്യാപിക്കുകയും ഫുകുഷിമ-1 നിലയത്തിന് അടുത്തുള്ള ആയിരക്കണക്കിന് ജനങ്ങളെ മാറ്റിപ്പാർപ്പിക്കുകയും ചെയ്തു. തൊട്ടടുത്ത ദിവസം ഇന്ധന ദണ്ഡ് ചൂടായി ഹൈഡ്രജൻ വാതകം ശേഖരിക്കപ്പെട്ട് കെട്ടിടത്തിന്റെ മേൽക്കൂര പൊട്ടിത്തെറിക്കുകയും നാല് തൊഴിലാളികൾക്ക് പരിക്കേൽക്കുകയും ചെയ്തു.

2011 മാർച്ച് 13, യൂണിറ്റ്-3 ലും അപകടസാധ്യത കണ്ടെത്തിയതിനെത്തുടർന്ന് ജപ്പാൻ പ്രാമാണിക സമയം ഉച്ചയ്ക്ക് 1 മണിക്ക് 1 ഉം 2 ഉം നിലയങ്ങൾ പൂർണ്ണമായും ജലവും ബോറിക് ആസിഡും നിറച്ച് തണുപ്പിച്ച് കൂടുതൽ സ്ഫോടനങ്ങളിൽ നിന്നും സുരക്ഷിതമാക്കി. സാധാരണയേക്കാൾ ജലനിരപ്പ് കുറവാണെന്ന് റിപ്പോർട്ടുകളുണ്ടായിരുന്നെങ്കിലും നിലയം-2 കുഴപ്പങ്ങളൊന്നും കൂടാതെ നിലകൊണ്ടു.

2011 മാർച്ച് 13-ന് ജപ്പാൻ ആണവോർജ്ജ ഏജൻസി നിലയം-4 ലും അപകടസാധ്യതയുണ്ടെന്ന വിവരം പുറത്തുവിട്ടു. ഗവണ്മെന്റിന്റെ മുന്നറിയിപ്പിനെത്തുടർന്ന് 1,70,000 നും 2,00,000 നുമിടയ്ക്ക് ജനങ്ങളെ മാറ്റിപ്പാർപ്പിച്ചു.-->

## അവലംബം
# ഭരണഘടന

**ഇംഗ്ലീഷ് വിലാസം**
പ്രദർശിപ്പിക്കുക

ഒരു രാജ്യം അഥവാ സ്റ്റേറ്റ് അല്ലെങ്കിൽ മറ്റേതെങ്കിലും സംഘടന ഭരിക്കപ്പെടുന്നതിനായുള്ള ഒരുകൂട്ടം അടിസ്ഥാന തത്ത്വങ്ങളെയും പ്രഖ്യാപിത കീഴ്വഴക്കങ്ങളെയും ചേർത്ത് പറയുന്ന പേരാണ് അതിന്റെ **ഭരണഘടന**. ആ സംഘടന അഥവാ സ്ഥാപനം തന്നെ ഉണ്ടാകുന്നത് ഈ ചട്ടങ്ങളെല്ലാം കൂടിച്ചേർത്തുവെയ്ക്കുമ്പോഴാണ്. ഈ തത്ത്വങ്ങളെല്ലാം ഒറ്റയ്ക്കുള്ളതോ ഒരു കൂട്ടമായിട്ടുള്ളതോ ആയ നിയമ പ്രമാണങ്ങളിൽ എഴുതിവെയ്ക്കപ്പെടുമ്പോൾ അവയെല്ലാം കൂട്ടിച്ചേർത്ത് ഒരു ലിഖിത ഭരണഘടന എന്നുവിളിക്കുന്നു.

പരമാധികാര രാഷ്ട്രങ്ങൾ മുതൽ അന്താരാഷ്ട്ര സംഘടനകൾക്കും കമ്പനികൾക്കും രജിസ്റ്റർ ചെയ്യാത്ത സംഘടനകൾക്കുംവരെ ആ രാഷ്ട്രം അഥവാ സംഘടന എങ്ങനെ രൂപീകരിക്കപ്പെട്ടിരിക്കുന്നു, പ്രവർത്തിക്കുന്നു എന്നൊക്കെ വിശദീകരിക്കുന്ന ഭരണഘടനയുണ്ടാകാം. ഒരു രാഷ്ട്രത്തിനുള്ളിൽ, ആ രാഷ്ട്രം കേന്ദ്രീകൃതമോ, ഫെഡറലോ ആയാലും ആ രാഷ്ട്രം അടസ്ഥാനപ്പെടുത്തുന്ന തത്ത്വങ്ങളും നിയമങ്ങൾ ആര് ആർക്കുവേണ്ടി നിർമ്മിക്കും എന്നൊക്കെയുള്ള കാര്യങ്ങൾ അതിന്റെ ഭരണഘടനയിൽ പ്രതിപാദിച്ചിരിക്കും. ചിലഭരണഘടനകൾ, പ്രത്യേകിച്ച് ലിഖിത ഭരണഘടനകൾ, രാഷ്ട്രത്തിന് പൗരന്റെ മൗലികാവകാശങ്ങൾ ലംഘിക്കുന്നതിനെതിരായ അതിർവരമ്പുകൾ സൃഷ്ടിക്കുന്നു.

ഇന്ത്യയുടെ ഭരണഘടനയാണ് പരമാധികാര രാഷ്ട്രങ്ങളിൽ വെച്ച് ഏറ്റവും ദൈർഘ്യമേറിയ ലിഖിതഭരണ ഘടന. അതിൽ - 448 അനുച്ഛേദങ്ങളും 12 പട്ടികകളും 102 ഭേദഗതികളും ഉൾപ്പെട്ടിട്ടുള്ളതാണ്.

## അവലംബം
# കർപ്പൂരം

**ഇംഗ്ലീഷ് വിലാസം**

| കർപ്പൂരം |
| --- |
|  |
| An ancient camphor tree, estimated to be over 1000 years old, in Japan |
| Scientific classification |
| Kingdom: | Plantae |
| Division: | Magnoliophyta |
| Class: | Magnoliopsida |
| Order: | Laurales |
| Family: | Lauraceae |
| Genus: | *Cinnamomum* |
| Species: | C. camphora |
| Binomial name |
| Cinnamomum camphora (L.) J.Presl |
| Synonyms |
| * Camphora camphora (L.) H.Karst.
* Camphora hahnemannii Lukman.
* Camphora hippocratei Lukman.
* Camphora japonica Garsault [Invalid]
* Camphora officinarum Nees
* Camphora officinarum Bauh.
* Camphora officinarum var. glaucescens A.Braun
* Camphora vera Raf.
* Camphorina camphora (L.) Farw.
* Cinnamomum camphora (L.) Nees & Eberm.
* Cinnamomum camphora (L.) Siebold
* Cinnamomum camphora var. cyclophyllum Nakai
* Cinnamomum camphora var. glaucescens (A.Br.) Meisn.
* Cinnamomum camphora var. hosyo (Hatus.) J.C.Liao
* Cinnamomum camphora var. linaloolifera Y.Fujita
* Cinnamomum camphora f. linaloolifera (Y.Fujita) Sugim.
* Cinnamomum camphora f. parvifolia Miq.
* Cinnamomum camphora var. rotundifolia Makino
* Cinnamomum camphoriferum St.-Lag.
* Cinnamomum officinarum Nees ex Steud.
* Laurus camphora L.
* Laurus camphorifera Salisb.
* Laurus gracilis G.Don
* Ocotea japonica (Garsault) Thell.
* Persea camfora Spreng.
* Persea camphora (L.) Spreng.
 |

30 മീറ്ററോളം വളരുന്ന ഒരു മരമാണ്‌ **കർപ്പൂരം** (ശാസ്ത്രീയനാമം:**Cinnamomum camphora**) തെക്കൻ ജപ്പാൻ, തെക്കുകിഴക്കൻ ചൈന, ഇന്തോചൈന എന്നിവിടങ്ങളിൽ സ്വാഭാവികമായി കാണപ്പെടുന്നു. ഇതിന്റെ തടിയും ഇലകളും വാറ്റിയാണ്‌ സുഗന്ധദ്രവ്യമായ കർപ്പൂരം നിർമ്മിക്കുന്നത്.

പൂജകൾക്ക് ഉപയോഗിക്കുന്നു.

കർപ്പൂരമരത്തിന്റെ ഇലകളും പഴങ്ങളും
## മറ്റു നാമങ്ങൾ

ഇംഗ്ളീഷ്  : കാംഫർ ലോറൽ ട്രീ.

സംസ്കൃതം : കർപ്പൂരക:, ഹിമവാലുക, ചന്ദ്ര, ധനസാര

## രസാദി ഗുണങ്ങൾ

രസം :തിക്തം, കടു, മധുരം

ഗുണം :ലഘു, തീക്ഷ്ണം

വീര്യം :ശീതം

വിപാകം :കടു

## ഔഷധയോഗ്യ ഭാഗം

കറ, തൈലം

## ഔഷധ ഗുണം

വാത, കഫ രോഗങ്ങൾ ശമിപ്പിക്കും. ശ്വാസകോശങ്ങൾ, നാഡികൾ, മാംസപേശികൾ ഇവയ്ക്കുണ്ടാകുന്ന വലിഞ്ഞു മുറുക്കം ഇല്ലാതാക്കും. കർപ്പൂരാദി ചൂർണ്ണം ഉണ്ടാക്കാൻ ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ

* കൂടുതൽ വിവരവും കാണുന്ന ഇടങ്ങളും
# പേർഷ്യൻ ഗൾഫ്

**ഇംഗ്ലീഷ് വിലാസം**

| പേർഷ്യൻ ഗൾഫ് |
| --- |
|  |
| സ്ഥാനം | പശ്ചിമേഷ്യ |
| തരം | Gulf |
| പ്രാഥമിക അന്തർപ്രവാഹം | ഒമാൻ ഉൾക്കടൽ |
| ബേസിൻ രാജ്യങ്ങൾ | ഇറാൻ, ഇറാഖ്, കുവൈത്ത്, സൗദി അറേബ്യ, ഖത്തർ, ബഹറൈൻ, യു.എ.ഇ. and ഒമാൻ (exclave of Musandam) |
|  |
| പരമാവധി വീതി |  (min) |

ഇറാന്റെയും അറേബ്യൻ ഉപദ്വീപിൻ്റെയും ഇടയിലുള്ള ഉൾക്കടലാണ് **പേർഷ്യൻ ഗൾഫ്** എന്നു പറയുന്നത് (ഫാർസി : شاخاب فارس, *ശാഖാബ് ഇ ഫാർസ്*). ഗൾഫ് എന്നു പറഞ്ഞാൽ ഉൾക്കടൽ എന്നാണ് ഇംഗ്ലീഷിൽ അർത്ഥം. ഹോർമൂസ് കടലിടുക്ക് ഇതിനെ ഒമാൻ ഉൾക്കടലുമായി ബന്ധിപ്പിക്കുന്നു. ഇതിന്റെ തീരത്തുള്ള അറബ് നാടുകളുമായി പൗരാണിക കാലം മുതൽ തന്നെ ഇന്ത്യക്കാർക്ക് സുദൃഢമായ ബന്ധമാണുളത്.

പ്രമാണം:Hors sinus persic mare persicum.JPGBunting H.S.Q34/24CM Hanover,1620 published in iranology fundation2008 page168
## ഗൾഫ് രാജ്യങ്ങൾ

സൗദി അറേബ്യ, ഒമാൻ, ഐക്യ അറബ് എമിറേറ്റ്, കുവൈത്ത്, ബഹറൈൻ, ഖത്തർ എന്നിവയാണു ഗൾഫ് രാജ്യങ്ങൾ എന്ന പേരിൽ അറിയപ്പെടുന്നത്. ഈ ആറു പെട്രോൾ ഉല്പാദക രജ്യങ്ങൾ ചേർന്ന് ജി.സി.സി. എന്ന പേരിൽ സഹകരണ സംഘടന നിലവിലുണ്ട്.അംഗ രാജ്യങ്ങൾക്കിടയിലെ തർക്കം പരിഹരിക്കലും സാമ്പത്തിക സൈനിക രംഗങ്ങളിൽ സഹകരിക്കലുമാണ് ഇതിന്റെ മുഖ്യ ലക്ഷ്യം.

## അവലംബം
# ശ്രമണ

**ഇംഗ്ലീഷ് വിലാസം**

പുരാതന ഇന്ത്യയിലെ ചില സന്യാസ സമ്പ്രദായങ്ങളിലെ അലഞ്ഞുനടക്കുന്ന സന്യാസിമാരെ ആണ് **ശ്രമണ** (സംസ്കൃതം श्रमण **śramaṇa**, പാലി शमण **samaṇa**) എന്നു പറയുന്നത്. ജൈനമതം, ബുദ്ധമതം, ആജീവിക മതം (ഇന്ന് അന്യംനിന്നു) എന്നീ മതങ്ങളിലെ സന്യാസ സമ്പ്രദായങ്ങളും ശ്രമണരിൽ ഉൾപ്പെടും. പ്രശസ്തരായ ശ്രമണരിൽ *śramaṇa* മഹാവീരനും ഗൗതമബുദ്ധനും ഉൾപ്പെടുന്നു.

പരമ്പരാഗതമായി, ഒരു ശ്രമണൻ *śramaṇa* പീഡനത്തിന്റെയോ ഭിക്ഷയുടെയോ ക്രിയകൾ ചെയ്യുന്നു. പല ശ്രമണ ലോകവീക്ഷണങ്ങളും അനുസരിച്ച് ഒരു ശ്രമണൻ തന്റെ കർമ്മങ്ങൾക്ക് ഉത്തരവാദിയാണ്. അതുകൊണ്ടു തന്നെ മോക്ഷം ജാതിയുടെയോ വർഗ്ഗത്തിന്റെയോ നിറത്തിന്റെയോ സംസ്കാരത്തിന്റെയോ ഭേദമന്യേ ആർക്കുവേണമെങ്കിലും പ്രാപിക്കാം. (ചരിത്രപരമായി പല മതങ്ങളിലുമുള്ള ജാതീയ സമ്പ്രദായങ്ങളെ ഇത് ഖണ്ഡിക്കുന്നു). ഓരോ വ്യക്തിയും കടന്നുപോവുന്ന പുനർജനിയുടെ ചക്രം (**saṃsāra**) കഷ്ടപ്പാടുകളുടെ കാരണവും അന്തർലീനസ്വഭാവവും ആയി ശ്രമണ സമ്പ്രദായം കരുതുന്നു. ഓരോ വ്യക്തിയുടെയും ലക്ഷ്യം ഈ പുനർജ്ജനിയുടെ ചക്രത്തിൽ നിന്നും പുറത്തുകടക്കുന്നതിനുള്ള മാർഗ്ഗത്തിലേയ്ക്ക് പരിണമിക്കുകയാണ്, പ്രധാനമായും മോക്ഷത്തിന്റെ ഒരു മാർഗ്ഗമായി അനുഷ്ഠാനങ്ങളെ കരുതാതിരിക്കുകയും സംസാരത്തിന്റെ *saṃsāra* കഷ്ടതകളിൽ നിന്ന് ഒരു സാധുവിന്റെ മത കർത്തവ്യങ്ങളിലൂടെ പുറത്തുകടക്കുകയുമാണ് ശ്രമണ തത്ത്വങ്ങൾ ഉപദേശിക്കുന്നത്.
# ഫറവോ

**ഇംഗ്ലീഷ് വിലാസം**

പുരാതന ഈജിപ്തിലെ രാജാവിന്റെ ഭരണകേന്ദ്രമായ രാജകൊട്ടാരമാണ്‌ **ഫറവോ**. അർത്ഥം മഹത്തായ ഗൃഹം. യഥാർത്ഥത്തിൽ ഈ പദം രാജാവിന്റെ കൊട്ടാരത്തെ സൂചിപ്പിക്കാനായി ഉപയോഗിച്ചിരുന്നതെങ്കിലും കാലക്രമത്തിൽ അത് ഭരണസം‌വിധാനത്തേയും പിന്നീട് രാജാവിനെ സൂചിപ്പിക്കാനായും ഉപയോഗിച്ചു തുടങ്ങി. ഫറവോ എന്നത് പുരുഷരാജാക്കന്മാരെ മാത്രം പറഞ്ഞിരുന്ന പേരാണ്‌ എങ്കിലും ദുർലഭമായി സ്ത്രീ ഭരണാധികാരികൾക്കും ചേർത്തിരുന്നു. ഹോറസിന്റെ പുനർജ്ജന്മമായി കണക്കാക്കപ്പെട്ടിരുന്നതിലാണ് ആ രാജ്ഞിമാർക്ക് ഫറോ എന്ന് പേർ ചേർത്തത്.

## പേരിനു പിന്നിൽ

മഹത്തായ ഗൃഹം എന്ന അർത്ഥം വരുന്ന പേറോ (Per‘o) എന്ന പദത്തിൽ നിന്നാണ്‌ ഫറോ എന്ന പദം രൂപം കൊണ്ടത്.

റമെസ്സേ രണ്ടാമന്റെ മമ്മി
## അവലംബം

## പുറത്തേക്കുള്ള കണ്ണികൾ

* ഈജിപ്ഷ്യൻ ഭരണാധികാരികൾ Archived 2009-03-26 at the Wayback Machine
* *Pharaoh of the Exodus* ലേഖനം Archived 2007-10-14 at the Wayback Machine
* ഈജിപ്ഷ്യൻ ഫറവോമാരുടെ താരതമ്യ പഠനം
* തൂതൻ‌ഖാമൻ ചിത്രങ്ങൾ Archived 2004-12-21 at the Wayback Machine
* Egyptian Royal Genealogy Archived 2009-04-07 at the Wayback Machine
* Digital Egypt for Universities Archived 2009-04-14 at the Wayback Machine
* ഫറവോമാരുടെ മമ്മികൾ Archived 2009-04-28 at the Wayback Machine at James M. Deem's *Mummy Tombs* site.
* ഫറവോമാരെക്കുറിച്ച് ഇതുവരെ ലഭിച്ചിട്ടുള്ള വിവരങ്ങൾ
# വാസസ്ഥലം

**ഇംഗ്ലീഷ് വിലാസം**

ചില ജീവജാലങ്ങൾ അന്റാർട്ടിക്ക പോലുള്ള ഐസ് ഷെൽഫുകൾ തങ്ങളുടെ വാസസ്ഥലമാക്കിയിരിക്കുന്നു.
ഒരു ജന്തുവിന്റെയോ സസ്യത്തിന്റെയോ അല്ലെങ്കിൽ മറ്റേതെങ്കിലും തരത്തിലുള്ള ജീവികളുടെയോ ഒരു പ്രത്യേക സ്പീഷീസുകൾ വസിക്കുന്ന പരിതഃസ്ഥിതിയേയോ ചുറ്റുപാടിനേയോ അതിന്റെ **വാസസ്ഥലം**(habitat) എന്നു പറയുന്നു. അതു ഒരു ജീവി ജീവിക്കുന്ന പ്രകൃത്യായുള്ള ചുറ്റുപാടാണ് അല്ലെങ്കിൽ, ഒരു സ്പീഷീസിനു ചുറ്റുമുള്ള ഭൗതികമായ പരിസ്ഥിതിയാണ്.
ഒരു വാസസ്ഥലം ഭൗതികമായ ഘടകങ്ങളായ മണ്ണ്, ഈർപ്പം, താപനില, പ്രകാശത്തിന്റെ ലഭ്യത തുടങ്ങിയവയും ജൈവഘടകങ്ങളായ ആഹാരത്തിന്റെ ലഭ്യത, ഇരപിടിയന്മാരുടെ സാന്നിധ്യം എന്നിവയാൽ നിർമ്മിക്കപ്പെട്ടിരിക്കുന്നു. ഒരു വാസസ്ഥലം ഒരു ഭൂപ്രകൃതിയാവണമെന്നു നിർബന്ധമില്ല. ഉദാഹരണത്തിന് ഒരു പരാദത്തെ സംബന്ധിച്ച്, അതു ജീവിക്കുന്ന അതിന്റെ ആതിഥേയന്റെ ശരീരമോ അയാളുടെ ഒരു കോശമോ ആകാം.

## സൂക്ഷ്മ വാസസ്ഥലം(Microhabitat)

ഒരു പ്രത്യേക ജീവിയുടെയോ ഒരു ആൾക്കൂട്ടത്തിന്റെയോ ചെറിയ തോതിലുള്ള ഭൗതികാവശ്യങ്ങളാണ് സൂക്ഷ്മ വാസസ്ഥലം എന്നറിയപ്പെടുന്നത്.

## ഏകരൂപ വാസസ്ഥലം

ഇത്തരം വാസസ്ഥാനങ്ങൾ സസ്യശാസ്ത്ര ജന്തുശാസ്ത്ര സാഹചര്യം പ്രദാനം ചെയ്യുന്നു.

## ഇതു കൂടി കാണുക

## അവലംബം

## പുറം കണ്ണി

The dictionary definition of habitat at Wiktionary

Wikisource has the text of the 1911 Encyclopædia Britannica article habitat.
* habitat എന്നതിന്റെ വിക്ഷണറി നിർ‌വചനം.
* Habitats എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ (വിക്കിമീഡിയ കോമൺസിൽ)
# ലോകചരിത്രം

**ഇംഗ്ലീഷ് വിലാസം**
പ്രദർശിപ്പിക്കുക

ലോകചരിത്രം എന്ന പദം കൊണ്ട് പൊതുവേ അർത്ഥമാക്കുന്നത് മനുഷ്യന്റെ ചരിത്രമാണ് - അവൻ ഹോമോ സാപ്പിയൻ ആയി പ്രത്യക്ഷപ്പെട്ട കാലം മുതൽ ഇന്നു വരെയുള്ള ചരിത്രം.

## പുരാതന ശിലായുഗം

മൈറ്റോക്കോന്റിയൽ ജനിതക ശാസ്ത്രം പ്രകാരമ്മുള്ള ആദിമ മനുഷ്യ ദേശാടനങ്ങളുടെ ഭൂപടം. (അക്കങ്ങൾ ഇന്നത്തേതിനു മുന്നുള്ള ഓരോ ആയിരം സംവത്സരങ്ങളേ സൂചിപ്പിയ്ക്കുന്നു).
പുരാതന ശിലായുഗം അഥവാ പാലിയോളിതിക്ക് കാലഘട്ടം എന്നത് ശിലായുഗത്തിന്റെ ആദ്യ ഘട്ടമാണ്.

ജനിതക ശാസ്ത്രവും ഫോസ്സിലുകളും നൽകുന്ന ശാസ്ത്രീയമായ തെളിവുകളുടെ വെളിച്ചത്തിൽ, ഇന്നത്തെ ഹോമോ സാപ്പിയന്റെ ഉൽഭവം ആഫ്രിക്കയിലാണ് ഉണ്ടായത്. ഒരു നീണ്ട പരിണാമ പ്രക്രിയയുടെ ഫലമായി നടന്ന ഈ ഉൽഭവം സംഭവിച്ചിരിയ്ക്കുക ഏകദേശം 200,000 കൊല്ലങ്ങൾക്കു മുൻപ് പാലിയോളിതിക്ക് കാലഘട്ടത്തിലാണ് എന്നാണ് സൂചനകൾ. മനുഷ്യന്റെ മുൻ‌ഗാമികൾ, ഉദാ: ഹോമോ ഇറക്റ്റസ്, ആയിരക്കണക്കിനു വർഷങ്ങളോളം ലളിതമായ ആയുധങ്ങളും ഉപകരണങ്ങളും ഉപയോഗിച്ചുവന്നിരുന്നു, പക്ഷേ കാലത്തിനനുസരിച്ച് ഉപകരണങ്ങൾ മെച്ചപ്പെടുകയും പുരോഗമിയ്ക്കുകയും ചെയ്തുവന്നു. പാലിയോളിതിക്ക് കാലഘട്ടത്തിലെപ്പോഴോ മനുഷ്യൻ ഭാഷയ്ക്കു രൂപം നൽകി; മാത്രമല്ല, മരിച്ചവരെ അടക്കുക (ഇതു സൂചിപ്പിയ്ക്കുക ഒരു തരം ഉൾക്കാഴ്ചയെയാണ് - മരണം എന്നത് പ്രതിഭാസം വേറേ എന്തോ ആയി തെറ്റിധരിച്ചിരിയ്ക്കാമായിരുന്ന ഈ സമൂഹം, ചീയുന്ന ശവശരീരങ്ങളെ കണ്ട് അതിൽ നിന്ന് മനസ്സിലാക്കിയതാവാം) പോലുള്ള ചടങ്ങുകൾക്കും തുടക്കമിട്ടു.

ഈ കാലഘട്ടത്തിലെ മനുഷ്യൻ, തന്റെ സൗന്ദര്യം വർദ്ധിപ്പിക്കാനായി വസ്തുക്കൾ കൊണ്ട് തന്നെതന്നെ അലങ്കരിച്ചിരുന്നു. ഈ കാലയളവിൽ എല്ലാ മനുഷ്യരും നാടോടികളായി വേട്ടയും ശേഖരണവും വഴി ജീവിച്ചുപോന്നു.
# കീഴടങ്ങൽ

**കീഴടങ്ങൽ**, സൈനിക ഭാഷയിൽ, പ്രദേശം, പോരാളികൾ, കോട്ടകൾ, കപ്പലുകൾ അല്ലെങ്കിൽ ആയുധങ്ങൾ എന്നിവയുടെ നിയന്ത്രണം മറ്റൊരു ശക്തിക്ക് വിട്ടുകൊടുക്കലാണ്. ഒരു കീഴടങ്ങൽ സമാധാനപരമായി പൂർത്തീകരിക്കപ്പെടാം. അല്ലെങ്കിൽ, അത് യുദ്ധത്തിലെ പരാജയത്തിന്റെ ഫലമായിരിക്കാം. ഒരു യുദ്ധത്തിലെ പരാജയത്തെത്തുടർന്ന് ഒരു പരമാധികാര രാഷ്ട്രം കീഴടങ്ങാം, സാധാരണയായി ഒരു സമാധാന ഉടമ്പടി അല്ലെങ്കിൽ കീഴടങ്ങൽ കരാറിൽ ഒപ്പുവെക്കുന്നതിലൂടെ രാഷ്ട്രം കീഴടങ്ങുന്നു,
ഒന്നുകിൽ യുദ്ധ നേതാക്കൾ അല്ലെങ്കിൽ ഉദ്യോഗസ്ഥർ ഉത്തരവിടുമ്പോൾ ആണ് കീഴടങ്ങപ്പെടുന്നത്, സാധാരണയായി കീഴടങ്ങുന്നവർ യുദ്ധത്തടവുകാരായി മാറുന്നു.
# ഫീൽഡ് മാർഷൽ

**ഇംഗ്ലീഷ് വിലാസം**
പ്രദർശിപ്പിക്കുക

സൈന്യത്തിലെ ഒരു ഓഫീസർ പദവി ആണു **ഫീൽഡ് മാർഷൽ**. ഇന്നു ലോകത്തിൽ മിക്കയിടങ്ങളിലും "ജനറൽ പദവിക്കും" മുകളിൽ ഇതിനെ കണക്കാക്കി വരുന്നു.

## ഇന്ത്യ

ഇന്ത്യൻ കരസേനയിലെ ഏറ്റവും ഉയർന്ന പദവിയാണ് **ഫീൽഡ് മാർഷൽ**. ഇത് ആജീവനാന്ത പദവിയാണ്. സൈനിക ഓഫിസർ പദവികളിലെ പഞ്ചനക്ഷത്ര ഓഫിസർ പദവി ആണ് ഫീൽഡ് മാർഷൽ. ഇതുവരെ രണ്ട് പേർക്കു മാത്രമാണു ഈ പദവി ലഭിച്ചിട്ടുള്ളത്. കേന്ദ്ര മന്ത്രിസഭയുടെ ശുപാർശ പ്രകാരം രാഷ്ട്രപതിയാണ് ഈ പദവി നൽകുന്നത്.

1973 ജനുവരി 1-ന് അന്നത്തെ കരസേനാ മേധാവി സാം മനേക്‌ഷായ്ക്ക് ബംഗ്ലാദേശ് വിമോചന യുദ്ധത്തിലെ നായകത്വം മാനിച്ച് നൽകിയതാണ് ഭാരതത്തിലെ ആദ്യ ഫീൽഡ് മാർഷൽ സ്ഥാനം. സ്വതന്ത്ര ഭാരതത്തിന്റെ ഇന്ത്യക്കാരനായ ആദ്യ കരസേനാ മേധാവി ആയിരുന്ന കെ.എം കരിയപ്പക്കും 1986 -ൽ ഫീൽഡ് മാർഷൽ സ്ഥാനം നൽക്കപ്പെട്ടു. സർവ്വീസിലിരിയ്ക്കെ ഫീൽഡ് മാർഷൽ പദവി ലഭിച്ച ഏക വ്യക്തിയും ജനറൽ മനേക് ഷായാണ്.

കരസേനയിലെ ഫീൽഡ് മാർഷൽ പദവിയ്ക്കു തുല്യമായി ഇന്ത്യൻ വ്യോമസേനയിലുള്ള പദവിയാണ് മാർഷൽ ഓഫ് ദ ഇന്ത്യൻ എയർഫോഴ്‌സ്. ഈ പദവി ലഭിച്ചിട്ടുള്ള ഏക വ്യക്തി മാർഷൽ ഓഫ് ദ ഇന്ത്യൻ എയർഫോഴ്സ് അർജൻ സിങ് മാത്രമാണ്.

## അവലംബം
# വാഹനം

**ഇംഗ്ലീഷ് വിലാസം**

മാനുഷിക പ്രയത്നം കൊണ്ട് ചലിക്കുന്ന റിക്ഷ, ഒരു ത്രിചക്രവാഹനം

Wiktionary
 വാഹനം എന്ന വാക്കിനർത്ഥം മലയാളം വിക്കി നിഘണ്ടുവിൽ കാണുക

“വഹിച്ചു കൊണ്ടുപോകുന്ന ഉപകരണം” എന്നതാണ് വാഹനത്തിന്റെ അർത്ഥം. ഗതാഗതത്തിനായി ഉപയോഗിക്കുന്ന യാന്ത്രിക യാന്ത്രികേതര വസ്തുക്കളേയും വാഹനം എന്നു വിളിക്കും. ഈ ഉപകരണം എന്തുതന്നെ ആയാലും, ഉദാഹരണത്തിന് യാന്ത്രിക സാമഗ്രികൾ അല്ലെങ്കിൽ ജീവികൾ. പഴയകാലത്ത് വാഹനമായി ഉപയോഗിച്ചിരുന്നത് ആന, കുതിര, കാള, ഒട്ടകം എന്നീ മൃഗങ്ങളെ ആയിരുന്നു. ഇവയിൽ ചിലതു ഇപ്പോഴും ഉപയോഗിച്ചുവരുന്നു. നൂതന യുഗത്തിൽ സൈക്കിൾ മുതൽ വിമാനം വരെ വാഹനമായി ഉപയോഗിക്കുന്നു.

### ഇരുചക്രവാഹനം

രണ്ടു ചക്രങ്ങൾ കൊണ്ട് മാത്രം ഓടുന്ന വാഹനങ്ങൾ. ഉദാഹരണം : സൈക്കിൾ, ബൈക്കുകൾ മുതലായവ

വൈദ്യുത ഇരുചക്രവാഹനം
### ത്രിചക്രവാഹനം

മൂന്ന് ചക്രങ്ങൾ കൊണ്ട് മാത്രം ഓടുന്ന വാഹനങ്ങൾ. ഉദാഹരണം : ഓട്ടോ റിക്ഷ

### നാലുചക്രവാഹനം

നിറയെ യാത്രക്കാരുമായി ഗോശ്രീ പാലത്തിലൂടെ വൈകുന്നേരം വൈപ്പിൻ ഭാഗത്തേയ്ക്കു പോകുന്ന ബസ്.
നാലു ചക്രങ്ങൾ കൊണ്ട് ഓടുന്ന വാഹനങ്ങൾ. ഉദാഹരണം : കാറുകൾ , ബസുകൾ മുതലായവ.

## വാഹന നിയമം

### രജിസ്ട്രേഷൻ

മോട്ടോർ വെഹിക്കിൾ ആക്റ്റ്,1988 പ്രകാരം, രജിസ്റ്റർ ചെയ്യാത്തവാഹനങ്ങൾ പൊതുസ്ഥലങ്ങളിലോ നിരത്തുകളിലോ മറ്റു സ്ഥലങ്ങളിലോ ഇറക്കുന്നത് നിരോധിച്ചിരിക്കുന്നു. രജിസ്റ്റർ ചെയ്യുന്നതിനായി വാഹനത്തിന്റെ ശരിയായ രേഖകൾ സഹിതം ഉടമ പ്രസ്തുത സർക്കാർ ഓഫീസിൽ ചെല്ലേണ്ടതും, മറ്റു വാഹനങ്ങളിൽ നിന്നു പ്രസ്തുത വാഹനം തിരിച്ചറിയാൻ കഴിയുന്നതും ആയിരിക്കണം. രജിസ്റ്റർ ചെയ്ത വാഹനങ്ങൾ “രജിസ്റ്റർ ചെയ്തിട്ടുണ്ട്” എന്ന ചിഹ്നം നിർദ്ദിഷ്ട സ്ഥലങ്ങളിൽ നിർദ്ദേശപ്രകാരം പ്രദർശി‍പ്പിക്കേണ്ടതും ആണ്.

 വൈദ്യുത കാർ
### ലൈസൻസ്

#### ലൈസൻസിന്റെ ആവശ്യകത

ലൈസൻസില്ലാത്ത ഒരാൾക്ക് പൊതുസ്ഥലങ്ങളിൽ വാഹനം ഓടിക്കുന്നത് നിയമവശാൽ തടഞ്ഞിരിക്കുന്നു. അല്ലാത്തപക്ഷം നിയമത്താൽ അനുശ്രിതമായ ശിക്ഷാനടപടികൾ ആ വ്യക്തിയിന്മേൽ എടുക്കുന്നതായിരിക്കും.

#### ലൈസൻസ് ലഭിക്കുവാനുള്ള പ്രായപരിധി

* 55 സിസി യിൽ താഴെ യാന്ത്രികശേഷിയുള്ള ഒരു വാഹനം ഓടിക്കുവാൻ 16 വയസ്സ് തികഞ്ഞിരിക്കണം,മാത്രമല്ല മാതാപിതാക്കൾ പ്രഖ്യാപിതങ്ങൾ ശരിവെക്കുകയും വേണം.
* മോട്ടോർ വാഹനങ്ങൾ ഓടിക്കുന്നതിനായി അപേക്ഷകന് 18 വയസ്സ് പൂർത്തിയാ‍യിരിക്കണം.
* ചരക്കു വാഹനങ്ങൾ ഓടിക്കുന്നതിന് അപേക്ഷകന് 20 വയസ്സ് പൂർത്തിയായിരിക്കണം

 കാർ
### ഗതാഗത നിയമങ്ങൾ (ഇന്ത്യ)

വാഹനങ്ങൾ ഓടിക്കുമ്പോൾ അറിഞ്ഞിരിക്കേണ്ട നിയമങ്ങൾ ഭാരതീയ സർക്കാർ അവലംഭിച്ചിട്ടുണ്ട്. നിർദ്ദിഷ്ട നിയമങ്ങൾ പാലിക്കുന്നത് അപകടങ്ങൾ ഒഴിവാക്കുവാൻ ഉപകരിക്കും. ഈ നിയമങ്ങൾ സംസ്ഥാന തലത്തിൽ പുനർ നിർവചിക്കപ്പെട്ടിരിക്കുന്നു. അതത് സംസ്ഥാനങ്ങളിലെ നിയമങ്ങൾ അതത് സംസ്ഥാനങ്ങളിൽ പാലിക്കേണ്ടതാണ്.

## അവലംബം
# ഹോളിവുഡ് സിനിമ

**ഇംഗ്ലീഷ് വിലാസം**

| Cinema of the United States (Hollywood)  |
| --- |
| The Hollywood Sign in the Hollywood Hills, often regarded as the symbol of the American film industry |
| No. of screens | 40,393 (2017) |
|  • Per capita | 14 per 100,000 (2017) |
| Main distributors | * Disney
	+ Walt Disney Pictures
	+ 20th Century Studios
* Sony
	+ Columbia Pictures
	+ TriStar Pictures
* Comcast
	+ Universal Pictures
* Paramount Global
	+ Paramount Pictures
* Warner Bros. Discovery
	+ Warner Bros. Pictures
	+ New Line Cinema
* Amazon
	+ MGM
 |
| Produced feature films (2016) |
| Fictional | 646 (98.5%) |
| Animated | 10 (1.5%) |
| Number of admissions (2017) |
| Total | 1,239,742,550 |
|  • Per capita | 3.9 (2010) |
| Gross box office (2017) |
| Total | $11.1 billion |

അമേരിക്കൻ ഐക്യനാടുകളിൽ നിന്ന് പുറത്തിറങ്ങുന്ന സിനിമക്കാണ് **ഹോളിവുഡ്** സിനിമ **Hollywood** എന്നറിയപ്പെടുന്നത്.

## അഭിനേതാക്കൾ

### നടികൾ

* ടാലിയ റൈഡർ
* റേച്ചൽ സെഗ്ലർ
* എലിസബത്ത് മോസ്

## പുറത്തേക്കുള്ള കണ്ണികൾ

* History of Hollywood's Aerial Cinematography Archived 2008-11-21 at the Wayback Machine
* Photo exhibit of filmmaking in Florida, presented by the State Archives of Florida
* Rottentomatoes.com - A large collection of movie reviews and previews from hundreds of critics
* Early American Cinema Archived 2019-02-19 at the Wayback Machine - Articles on early cinema and celebrities
* Hollywood actress news updates Archived 2014-07-23 at the Wayback Machine - Actress pics, reviews of movies.

## അവലംബം
# സഹ്റാവി ജനത

Sahrawis| * صحراويون
* ⵉⵙⴻⵃⵔⴰⵡⵉⵢⴻⵏ
* *Saharauis*
 |
| --- |
|  |
| Sahrawi man |
| Total population |
| 652,271 (2020 est.)
 |
| ഗണ്യമായ ജനസംഖ്യയുള്ള പ്രദേശങ്ങൾ |
|  |
| Western Sahara | ~160,000 mostly in the Moroccan-controlled zone where they make up about 30% of the population |
|   Algeria | 210,000, of whom 90,000 are "vulnerable Sahrawi refugees" living in the Sahrawi refugee camps at Tindouf |
|   Morocco | 90,000 |
|   Mauritania | Population also 26,000 (Refugees) |
|   Spain | 3,000–12,000 |
| ഭാഷകൾ |
| Hassaniya Arabic (native), Berber languages (native), Modern Standard Arabic (written only), Spanish (lingua franca), French (lingua franca) |
| മതവിഭാഗങ്ങൾ |
| Islam |
| ബന്ധപ്പെട്ട വംശീയ ഗണങ്ങൾ |
| Berbers, Tuaregs |

 പടിഞ്ഞാറൻ സഹാറയിലെ ഗോത്രങ്ങളുടെ ഭൂപടം
ആഫ്രിക്കയിലെ സഹാറ മരുഭൂമിയുടെ പടിഞ്ഞാറൻ ഭാഗത്ത് താമസിക്കുന്ന ഗോത്രവിഭാഗങ്ങളെ സഹ്റാവികൾ അഥവാ സഹ്റാവി ജനത ( അറബി: صحراويون‎ **ṣaḥrāwīyūn** എന്നറിയപ്പെടുന്നു. പടിഞ്ഞാറൻ സഹാറ, ദക്ഷിണ മൊറോക്കോ, മൗറിറ്റാനിയയുടെ വലിയൊരു ഭാഗം, അൾജീരിയയുടെ തെക്ക് പടിഞ്ഞാറ് ഭാഗം എന്നിവയൊക്കെ ഉൾപ്പെടുന്നതാണ് സഹാറ എന്ന പ്രദേശം. ഈ പ്രദേശങ്ങളിൽ വസിക്കുന്ന നിരവധി ഗോത്രങ്ങളുണ്ട്. മൊത്തത്തിൽ ആ ജനതയെ സൂചിപ്പിക്കാനായി ഈ പദം ഉപയോഗിക്കപ്പെടുന്നു. ബെർബെർ, കറുത്തവർഗ്ഗക്കാർ, അറബ് വിഭാഗങ്ങളുടെ ഒരു മിശ്രണമാണ് സഹ്റാവി ജനത. അറബി, ബെർബർ ഭാഷകൾ ഉപയോഗിച്ചുവരുന്നു.

## പദോൽപ്പത്തി

മരുഭൂമിയെന്നർത്ഥം വരുന്ന സഹാറ യിൽ നിന്നാണ് അറബിയിലെ സഹ്റാവി (صحراوي) എന്ന പദത്തിന്റെ ഉദ്ഭവം. "മരുഭൂമിയിലെ നിവാസികൾ" എന്നാണ് അർത്ഥം. ഇതിനോട് സാമ്യതയുള്ള വിവിധ വാക്കുകൾ വിവിധ ഭാഷകളിൽ ഈ ജനതയെ സൂചിപ്പിക്കാൻ ഉപയോഗിക്കപ്പെടുന്നു. സഹ്റവി, സഹ്റൂയി, സറൂയീസ്, അസെഹ്റവി എന്നിവ ഉദാഹരണം .

## അവലംബം